stanford-oval/wikipedia huggingface dataset:
לאונרדו דיקפריו

| --- | --- |

דיקפריו, 2019
 לידה:  11 בנובמבר 1974 (בן 50) ארצות הברית לוס אנג'לס, קליפורניה, ארצות הברית
 שם לידה:  Leonardo Wilhelm DiCaprio 
 מדינה:  ארצות הברית 
 תקופת הפעילות:  מ-1989
 מקום לימודים:  תיכון ג'ון מרשל  UCLA Lab School  Los Angeles Center for Enriched Studies  Young Actors Space 
 בן או בת זוג:  הלנה כריסטנסן (1997–1997)  קלי רורבאך (אפריל 2015–ינואר 2016)  נינה אגדל (2016–2017)  קמילה מורון (2017–2022)  ג'יג'י חדיד (2022–2023)  טוני גארן (מאי 2013–דצמבר 2014)  בלייק לייבלי (יוני 2011–אוקטובר 2011)  ארין הת'רטון (2010–2012)  ג'יזל בונדשן (2000–2005)  בר רפאלי (2005–2011)  בפסקה זו רשומה אחת נוספת שטרם תורגמה 
 פרסים והוקרה:  זוכה פרס אוסקר לשחקן הטוב ביותר  זוכה שלושה פרסי גלובוס הזהב  זוכה פרס באפט"א לקולנוע  לרשימה מלאה ראו פרסים והוקרה
 פרופיל ב-IMDb
 
לאונרדו וילהלם דיקפריו (באנגלית: Leonardo Wilhelm DiCaprio;‏ נולד ב-11 בנובמבר 1974) הוא שחקן ומפיק אמריקאי. זוכה פרס האוסקר לשחקן הטוב ביותר עבור הסרט האיש שנולד מחדש ו-3 פרסי גלובוס הזהב. דיקפריו החל את הקריירה שלו בהופעות בפרסומות בטלוויזיה, ולאחר מכן המשיך בתפקידי אורח בסדרות טלוויזיה כגון אופרת-הסבון "סנטה ברברה" והסיטקום "להתבגר ולהתגבר", בראשית שנות ה-90. את הקריירה הקולנועית שלו החל בשנת 1991 בתפקיד ג'וש בסרט האימה "יצורים 3", ולאחר מכן בתפקיד טובי בסרט "כך הייתי" משנת 1993, לצידו של רוברט דה נירו. דיקפריו זכה לשבחים על תפקיד המשנה שגילם בסרט "מה עובר על גילברט" (1993), וזכה להכרה ציבורית בעקבות התפקידים הראשיים שגילם בדרמת ההתבגרות "יומן נעורים" (1995) והטרגדיה השייקספירית "רומיאו וג'ולייט" (1996), בטרם השיג תהילה בינלאומית עם האפוס הרומנטי של ג'יימס קמרון משנת 1997 - "טיטניק" - הסרט השלישי המכניס ביותר בכל הזמנים.
דיקפריו זכה בשלושה פרסי גלובוס הזהב עבור השחקן הטוב ביותר בסרט דרמה על הופעותיו כהווארד יוז בסרט "הטייס" (2004) וכיו גלאס בסרט "האיש שנולד מחדש" (2015) ובעבור השחקן הטוב ביותר בסרט קומדיה או מוזיקלי על הופעתו כג'ורדן בלפורט בסרט "הזאב מוול סטריט" (2013). הוא זכה בפרס באפט"א לקולנוע הראשון שלו עבור השחקן הטוב ביותר עבור "האיש שנולד מחדש". הוא היה מועמד לשישה פרסי אוסקר - חמישה מתוכם כשחקן ואחד כמפיק - וזכה בפרס אוסקר לשחקן הטוב ביותר לשנת 2015, עבור "האיש שנולד מחדש". בנוסף למשחק, דיקפריו ייסד חברת הפקות משלו, בשם Appian Way Productions. דיקפריו הוא פעיל סביבתי הפועל למאבק בשינוי האקלים.
ילדות ונעורים

דיקפריו נולד בלוס אנג'לס, קליפורניה שבארצות הברית, למשפחה מרקע נוצרי. בנם היחיד של ג'ורג' ואירמלין דיקפריו. אביו של דיקפריו ממוצא איטלקי וגרמני, הוא מפיץ ספרי קומיקס מחתרתיים. אמו, מזכירה משפטית לשעבר, היא ילידת גרמניה. לפי דברי אמו, כשהייתה בהריון עמו עמדה מול ציור של לאונרדו דה וינצ'י במוזיאון באיטליה. אז דיקפריו בעט, דבר שהביא את הוריו לקרוא לו על שם הצייר המפורסם. הוריו התגרשו כשהיה בן שנה.
בגיל חמש הופיע לראשונה בסדרת טלוויזיה לילדים וכמעט פוטר בשל התנהגות לא טובה. בתחילת הקריירה שלו נדחה דיקפריו על ידי סוכן שחקנים בטענה ששמו נשמע זר מדי, והלה הציע לו לשנותו ללני ויליאמס, אך דיקפריו סירב.
קריירה

כשהיה בן 16 החל לשחק בסדרת הטלוויזיה "הורות" (1990). באותה שנה הופיע גם בתפקיד קטן באופרת הסבון "סנטה ברברה". בשנים 1991 עד 1992 גילם את לוק ברואר, ילד חסר בית בסדרת הטלוויזיה, "להתבגר ולהתגבר".
פריצתו הגדולה כשחקן קולנוע החלה בגיל 19, כשגילם את דמותו של נער הלוקה בפיגור שכלי בסרט "מה עובר על גילברט" (1993), לצדו של ג'וני דפ. על תפקיד זה קצר דיקפריו שבחים רבים. בשנת 1995 שיחק בסרט על יומניו האוטוביוגרפיים של ג'ים קרול - "יומן נעורים". באותה שנה גם שיחק בסרט המהירים והמתים. בשנת 1996 שיחק לצד קלייר דיינס בסרט הקולנוע "רומיאו וג'ולייט", גרסה מודרנית למחזהו של שייקספיר "רומיאו ויוליה".
ב-1997 גילם את דמותו של ג'ק דוסון בדרמת האסונות של ג'יימס קמרון "טיטניק", לצד קייט וינסלט. הסרט זכה להצלחה עצומה ברחבי העולם, ול-11 פרסי אוסקר, והביא לדיקפריו תהילה עולמית.
מאז שיחק במספר רב של סרטי קולנוע: "האיש במסכת הברזל" (1998), "סלבריטי" (1998), "החוף" (2000), "תפוס אותי אם תוכל" (2002), "כנופיות ניו יורק" (2002), "הטייס" (2004), "לגעת ביהלום" (2006), "השתולים" (2006), "גוף השקרים" (2008), "חלון פנורמי" (2008). בשנת 2007 יצר ושימש כקריין של סרט תיעודי העוסק באקולוגיה ושמו: "השעה ה-11".
קריירה > פרסים ומועמדויות

לאורך השנים היה מועמד לפרסים רבים, וזכה בחלקם. דיקפריו היה מועמד שש פעמים לפרס האוסקר; על הופעתו בסרט: "מה עובר על גילברט" (1993) ועל כיכובו בסרטים: "הטייס" ו"לגעת ביהלום", וכן על הפקה ומשחק בסרט "הזאב מוול סטריט". לבסוף הוא זכה בפרס האוסקר לשחקן הטוב ביותר לשנת 2015 על תפקידו בסרט "האיש שנולד מחדש". כן היה מועמד 13 פעמים לפרס גלובוס הזהב. הוא זכה בפרס זה שלוש פעמים, על משחקו בסרטיו של מרטין סקורסזה "הטייס" ו"הזאב מוול סטריט" ובסרטו של אלחנדרו גונסלס איניאריטו, "האיש שנולד מחדש". על משחקו ב"האיש שנולד מחדש" זכה גם בפרס גילדת שחקני המסך ובפרס באפט"א לקולנוע. המועמדות האחרונה שלו לפרס גלובוס הזהב לשחקן הטוב ביותר - סרט דרמה הייתה על תפקידו בסרט רוצחי פרח הירח  שיצא לאקרנים ב-2023.
חיים אישיים

ניהל מערכת יחסים עם הדוגמנית הברזילאית ג'יזל בונדשן. ניהל מערכת יחסים עם הדוגמנית הישראלית בר רפאלי בין השנים 2006–2011. בהמשך שנת 2011 ניהל מערכת יחסים קצרה עם השחקנית בלייק לייבלי, וכן ב-2012 עם הדוגמנית ארין הית'רטון, ממנה נפרד בנובמבר 2012. היה בזוגיות עם טוני גארן במשך כשנה וחצי עד אוקטובר 2014 ועם אלה קוואלק, דוגמנית ממוצא פולני. בין השנים 2016-2015 היה במערכת יחסים עם השחקנית האמריקאית קלי רוהרבך.בשנת 2017 הוא היה בזוגיות עם הדוגמנית הארגנטינאית-אמריקאית, קמילה מורון ונפרדו בשנת 2022. דיקפריו הוא פעיל ידוע ובולט למען איכות הסביבה ושינוי האקלים. בספטמבר 2014 מונה לשליח שלום מטעם האו"ם ויפעל בתחום שינויי האקלים בכדור הארץ, וכמו כן נאם בוועידת האקלים של האו"ם.
דיקפריו דובר גרמנית. הוא מחזיק בית בלוס אנג'לס ודירה בשכונת טרייבקה שבניו יורק, ובעליו של האי "Blackadore Cay" בבליז, אותו רכש בשנת 2005 בשווי של 1.75 מיליון דולר.
חיים אישיים > פעילות פילנתרופית

בשנת 1998 תרמו דיקפריו ואמו 35,000 דולר עבור "מרכז המחשבים על שם לאונרדו דיקפריו" בסניף לוס פליז של הספרייה הציבורית בלוס אנג'לס, אתר בית ילדותו. שנבנה מחדש לאחר רעידת האדמה בנורת'רידג' בשנת 1994(אנ') ונפתח בתחילת 1999. במהלך צילומי "Blood Diamond, DiCaprio" עבד דיקפריו עם 24 ילדים יתומים מכפר הילדים של SOS במפאוטו, מוזמביק. בשנת 2010, תרם מיליון דולר למאמצי הסיוע בהאיטי לאחר רעידת האדמה בהאיטי.
באפריל 2013 תרם דיקפריו 61 אלף דולר ל-ליגה ההומו-לסבית נגד השמצה, ארגון המקדם את הדימוי בני הקהילה הלהט"בית בתקשורת.
חיים אישיים > פעילות למען איכות הסביבה

בעקבות הצלחת הטיטניק ב-1997, דיקפריו הקים את קרן לאונרדו דיקפריו ב-1998, ארגון ללא מטרות רווח המוקדש לקידום המודעות הסביבתית. אף על פי שהוא מגדיר עצמו כמודאג בכל תחומי הסביבה, הוא מתמקד בבעיית התחממות כדור הארץ, שמירה על המגוון הביולוגי של כדור הארץ ותמיכה באנרגיות מתחדשות. עבד על פרויקטים בלמעלה מ-40 מדינות, והפיק שני סרטי תעודה קצרים, "כוכב הלכת" ו"התרעה גלובלית".
בשנת 2000 ניהל את חגיגת יום כדור הארץ הלאומי, שם ראיין את הנשיא ביל קלינטון והשניים דנו בתוכניות להתמודדות עם ההתחממות הגלובלית ואיכות הסביבה. מפתיחת הסרט "11th Hour"(אנ'), תיעודי אודות ההתחממות הגלובלית ויחס האנשים להתחממות הגלובלית, גייס כמעט 40 מיליון דולר עבור הקרן שלו. אירוע זה הפך לאירוע הצדקה הסביבתי הגדול ביותר שהיה קיים בעולם. דיקפריו הגדיר כי ההתחממות הגלובלית היא "האתגר הסביבתי מספר אחת בעולם".
לדיקפריו כלי רכב חשמליים היברידיים ידידותיים לסביבה וביתו מופעל על ידי פנלים סולריים, אולם שימושו במטוסים פרטיים וביאכטות גדולות משך ביקורת בגלל טביעת הרגל הפחמנית.
בתחילת שנת 2016, בפגישה עם האפיפיור פרנסיס, העניק תרומה לצדקה ודיבר על נושאים סביבתיים. כמה ימים לאחר מכן, אולי בהשפעת פגישתו עם דיקפריו, האפיפיור אמר שהוא יפעל בסרט אבות המבוסס על אמונה מבוסס, מעבר לשמש. בחודש יולי 2016 העניקה הקרן שלו 15.6 מיליון דולר בסיוע לחיות הבר ושמירה על זכויות האינדיאנים בארצות הברית, יחד למאבק בשינויי האקלים. דיקפריו תומך פעיל בארגונים סביבתיים רבים ובהם: הקרן העולמית לשימור חיות הבר, גלובל גריין USA(אנ'), NRDC(אנ').
באוקטובר 2024, דיקפריו הביע תמיכה בקמלה האריס בבחירות לנשיאות ארצות הברית 2024. בסרטון שפרסם באינסטגרם, דיקפריו דיבר על הנזקים שגרמו ההוריקנים הלין ומילטון, אותם הוא תיאר כ"אסונות לא טבעיים שנגרמו כתוצאה משינויי אקלים." דיקפריו מתח ביקורת על דונלד טראמפ בטענה שהוא "ממשיך להכחיש את המדע" בנוגע לשינויי אקלים, ציין את נסיגת טראמפ מהסכם פריז ואת הבטחתו להסיר רגולציות בתחום האנרגיה בתמורה לתרומה של מיליארד דולר מתעשיית הנפט והגז. לדבריו, "שינויי האקלים הורגים את כדור הארץ ופוגעים בכלכלה," ולכן הוא בוחר לתמוך בהאריס. דיקפריו שיבח את האריס על הנהגת פעולות משמעותיות למען האקלים בארצות הברית, כולל העברת חוק הפחתת האינפלציה (אנ').
פילמוגרפיה > סרטים

| שנה | סרט | תפקיד | הערות |
| --- | --- | --- | --- |
| 1991 | יצורים 3 | ג'וש |  |
| 1992 |  פיתוי קטלני | גאי |  |
| 1993 | כך הייתי | טוביאס וולף |  |
| 1993 | מה עובר על גילברט | ארני גרייפ |  |
| 1995 | המהירים והמתים | ילד |  |
| 1995 | יומן נעורים | ג'ים קרול |  |
| 1995 | ליקוי מאורות | ארתור רמבו |  |
| 1996 | רומיאו וג'ולייט | רומיאו |  |
| 1996 | חדרו של מרווין | האנק |  |
| 1997 | טיטניק | ג'ק דוסון |  |
| 1998 | האיש במסכת הברזל | לואי הארבעה עשר / פיליפ |  |
| 1998 | סלבריטי | בראנדון דארו |  |
| 2000 | החוף | ריצ'רד |  |
| 2001 | השזיף של דון | דרק |  |
| 2002 | תפוס אותי אם תוכל | פרנק אבגנייל |  |
| 2002 | כנופיות ניו יורק | אמסטרדם ואלון |  |
| 2004 | הטייס | הוארד יוז |  |
| 2006 | השתולים | בילי קוסטיגן |  |
| 2006 | לגעת ביהלום | דני ארצ'ר |  |
| 2007 | השעה ה-11 | המספר | דוקומנטרי |
| 2008 | גוף השקרים | רוג'ר פאריס |  |
| 2008 | חלון פנורמי | פרנק ווילר |  |
| 2010 | שאטר איילנד | אדוארד דניאלס |  |
| 2010 | התחלה | דומיניק "דום" קוב |  |
| 2011 | ג'יי אדגר | ג'ון אדגר הובר |  |
| 2012 | ג'אנגו ללא מעצורים | קאלווין קנדי |  |
| 2013 | גטסבי הגדול | ג'יי גטסבי |  |
| 2013 | הזאב מוול סטריט | ג'ורדן בלפורט |  |
| 2015 | האיש שנולד מחדש | יו גלאס |  |
| 2016 | לפני המבול | עצמו | בנטפליקס |
| 2019 | קרח על אש | קריינות | דוקומנטרי |
| 2019 | היו זמנים בהוליווד | ריק דולטון |  |
| 2021 | אל תסתכלו למעלה | ד"ר רנדל מינדי |  |
| 2023 | רוצחי פרח הירח | ארנסאט ברקהארט | גם מפיק |
| 2025 | One Battle After Another |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1989 | The New Lassie | Glen | פרק - "New Generation" פרק - "Snake Pit" |
| 1990 | The Outsiders | Kid Fighting Scout | פרק - "Pilot" |
| 1990 | סנטה ברברה | מייסון קאפוול | 5 פרקים |
| 1990–1991 | הורות | גארי בקמן | 12 פרקים |
| 1991 | רוזאן | חבר לכיתה של דרלין | פרק - "Home-Ec" |
| 1991–1992 | להתבגר ולהתגבר | לוק בראוור | 23 פרקים |
| 2008–2010 | Greensburg |  |  |
| 2014 | סאטרדיי נייט לייב | עצמו | פרק - "Jonah Hill/Bastille" |
פילמוגרפיה > כמפיק

| שנה | סרט | שידור |
| --- | --- | --- |
| 2004 | הטייס |  |
| 2004 | מלכודת לנשיא |  |
| 2007 | השעה ה-11 |  |
| 2007 | הגיבור מגן עדן |  |
| 2009 | היתומה |  |
| 2011 | ירח אדום |  |
| 2011 | משחקי שלטון |  |
| 2013 | ההימור |  |
| 2013 | אחים בדם |  |
| 2013 | הזאב מוול סטריט |  |
| 2014 | וירונגה | נטפליקס |
| 2015 | לתפוס את השמש | נטפליקס |
| 2015 | קאוספירסי | נטפליקס |
| 2016 | משחק השנהב | נטפליקס |
| 2016 | לפני המבול | נטפליקס |
| 2016 | חי את הלילה |  |
| 2018 | Delirium |  |
| 2018 | רובין הוד |  |
| 2018 | מאבק: חייו ואומנותו האבודה של שוקלסקי | נטפליקס |
| 2019 | ריצ'רד ג'וול |  |
פרסים והוקרה

דוב הכסף לשחקן הטוב ביותר (1997)
פרס גלובוס הזהב (2005)
פרס גילדת שחקני המסך (2016)
דוב הכסף (1997)
פרס הקולנוע של MTV לרגע המפתיע ביותר (2014)
פרס AACTA לשחקן הטוב ביותר בתפקיד ראשי (2013)
אביר מסדר האמנויות והספרות (2005)
פרס באפט"א לשחקן הטוב ביותר (2016)
פרס הורשיו אלג'ר (2011)
פרס גלובוס הזהב לשחקן הטוב ביותר - סרט דרמה (2005)
פרס ברית עיתונאיות הסרטים לשחקן הטוב ביותר (2015)
פרס גלובוס הזהב לשחקן הטוב ביותר לסרט מוזיקלי או קומי (2014)
פרב קריסטל (2016)
פרס אוסקר לשחקן הטוב ביותר (2016)
פרס גלובוס הזהב לשחקן הטוב ביותר - סרט דרמה (2016)
פרס הסרטים של MTV על ההופעה הטובה ביותר
הערות שוליים

↑  '"`UNIQ--templatestyles-00000000-QINU`"'"Leonardo DiCaprio". Encyclopædia Britannica. נבדק ב-29 ביולי 2015. {{cite news}}:  (עזרה)
↑  '"`UNIQ--templatestyles-00000002-QINU`"'"Live: Leonardo DiCaprio wins Best Actor, Spotlight is Best Picture at Oscars 2016". The Hindu (באנגלית). 2016-02-29. ISSN 0971-751X. נבדק ב-2016-02-29.
↑  Christopher Hooton, How Leonardo DiCaprio got his name | The Independent, The Independent, ‏19 בינואר 2016
↑  '"`UNIQ--templatestyles-00000005-QINU`"'"שוב רווק: לאונרדו דיקפריו זרק את החברה - וואלה! סלבס". וואלה! סלבס. נבדק ב-2016-12-20.
↑  '"`UNIQ--templatestyles-00000007-QINU`"'"ללאונרדו דיקפריו יש חברה חדשה. שוב". mako. 2016-05-15. נבדק ב-2016-12-20.
↑  '"`UNIQ--templatestyles-00000009-QINU`"'Lawson, Richard. "Leonardo DiCaprio's Girlfriend Is Basically Perfect". HWD (באנגלית). נבדק ב-2018-08-06.
↑  Morgan Brennan,'"`UNIQ--nowiki-0000000B-QINU`"'Leonardo DiCaprio: Blackadore Cay - pg.9, Forbes'"`UNIQ--nowiki-0000000B-QINU`"'(באנגלית)'"`UNIQ--templatestyles-0000000C-QINU`"'
↑  DICAPRIO COMPUTER CENTER OPENS
↑  Leonardo DiCaprio Donates $61,000 to Support Gay Rights at Annual GLAAD Media Awards
↑  Leonardo DiCaprio Interview about '11th Hour'
↑  http://www.anlimara.com/articles/moviesonlineeleventhhour.html
↑  Leonardo DiCaprio Builds an Eco-Resort
↑  Leonardo DiCaprio gets the keys to a $100,000 car — a hybrid
↑  fighting for our right to a clean, green earth.
↑  Ethan Shanfeld, Leonardo DiCaprio Endorses Kamala Harris and Bashes Trump for Ignoring Climate Change: ‘He Continues to Deny the Science’, Variety, ‏2024-10-25 (באנגלית אמריקאית)
| --- | --- |
בקרת זהויות :  NLI: 987007583321105171  PLWABN: 9810690417305606  BIBSYS: 97042686  BNC: 000842179  BNE: XX1109981  BnF: cb133224572 (data)  CANTIC: a10926045  CiNii: DA11173146  GND: 119555751  ICCU: RAVV099230  ISNI: 0000 0001 2148 5092  LCCN: n94000330  LNB: 000189263  MusicBrainz: d99c2fa8-7e28-4b9d-9edd-c97443f3cca9  NCL: 001785637  NDL: 00673300  NKC: jn20000720058  NLA: 35622130  NLG: 78253  NLK: KAC2020K7634  NTA: 156367459  RERO: 02-A014068122  SNAC: w6h99bhv  SUDOC: 035580658  S2AuthorId: 2093413958  Trove: 1018071  VIAF: 115903961   WorldCat (עם VIAF): 115903961 
מזכיר המדינה האמריקני ג'ון קרי ודיקפריו בכנס "האוקיינוס שלנו" במחלקת המדינה של ארצות הברית בספטמבר 2016
דיקפריו, 2002
ייעוד התא

איור 1: התמיינות מתאים בעלי יכולת התמיינות בלתי מוגבלת (פלוריפוטנטיים) לתאים ממויינים.
המושג "ייעוד התא" מתייחס לזהות העתידית או לתוצאה ההתפתחותית של תא בתוך אורגניזם. הוא מתאר סוג התאים הספציפי שתא מסוים ישתייך אליו לאחר שיעבור תהליכי התמיינות. קביעת ייעוד התא הוא תחום בסיסי בביולוגיה התפתחותית והוא קובע, כי במהלך ההתפתחות העוברית, תאים מסוימים יתמיינו לסוגי תאים מסוימים, ומאוחר יותר לאיברים מסוימים בגוף העובר המתפתח (ראו איור 1).
בתוך עובר מתרחשים מספר תהליכים אשר קובעים את תבנית ההתפתחות של האורגניזם כולו. תהליכים אלה כוללים גדילה והתרבות של תאים, תנועת תאים, התמיינות תאים ועוד. כל תא בעובר המתפתח מקבל אותות מתאים שכנים, הכוללים בין היתר חלבונים, ומתנאי הסביבה (חומציות למשל). כמעט כל בעלי החיים עוברים רצף אירועים דומה בתחילת התהליך של התפתחות העובר (embryogenesis). רצף אירועים זה שמור מבחינה אבולוציונית. חוקרים מצאו שישנם חלבונים ומולקולות mRNA מסוימים וקבועים, המעורבים בתהליך ההתפתחות. העובדה שתהליך זה שמור מבחינה אבולוציונית מאפשרת שימוש בחיות מודל שונות (כמו למשל הזבוב תסיסנית המחקר) לצורך הסקת מסקנות ותובנות הרלוונטיות לבעלי חיים אחרים, לרבות בני אדם.
נמצא שייעוד התא נקבע במספר דרכים, ובהן שילוב בין גורמי תעתוק הקיימים בתא עצמו לבין חלבונים המעורבים באינטראקציות בין תאיות. את קביעת ייעוד התא ניתן לחלק לשני שלבים:
specification - שלב זה חל מוקדם יותר, ובו התא מצוי בתהליכי התחייבות לקראת הפיכתו לתא מסוג מסוים, על אף שלא נצפו בו עדיין סממנים חיצוניים לכך. שלב זה הפיך, ומושפע לרוב מגורמים גנטיים ומאותות שהתא מקבל מסביבתו.
determination - שלב זה חל מאוחר יותר, וכולל בתוכו את התפתחות המאפיינים והפונקציות הספציפיים לאותו סוג תא. הוא אינו הפיך, ובמהלכו התא עובר שינויים מורפולוגיים ותפקודיים אשר יובילו בסופו של דבר להיווצרות רקמות ואיברים שונים.
המנגנון העומד בבסיס קביעת ייעוד התאים

בביולוגיה התפתחותית, התמיינות התאים נשלטת על ידי רשת בקרת תאים (gene regulatory network – GRN), וכוללת גורמי תיעתוק המבקרים את תהליך ההתמיינות. חלוקת תאי העובר ותהליך ההתמיינות שונה בין בעלי החיים השונים, אך עם זאת, ניתן למצוא עקרונות GRN דומים בין בעלי חיים שונים; אלה מצדיקים את השימוש בחיות מודל כדי להעריך את הכלליות של התופעה. מעקב אחרי תהליך ההתפתחות בחיות מודל מאפשר מיפוי גורל (אנ'), תוך צביעה של תאי אם (למשל בפלואורסצנציה) ומעקב אחר תהליכי ההתפתחות העוברית וחלוקת התאים עד לקבלת תא ממוין, או מאוחר יותר - איבר. גישה זו יעילה למעקב אחר התמיינות תאים, אך היא תיאורית בלבד (descriptive) ואינה מספקת הסבר למנגנונים המעורבים בקביעת ייעוד התא. על מנת להבין מנגנונים אלה, יש צורך בשילוב בין מיפוי ייעוד התאים לבין שיטות מולקולריות נוספות, בהן מתערבים בביטוי של גנים המעורבים בקביעת ייעוד התאים - שיטות כגון השתקת גנים (knock-down) או ביטוי יתר של גנים (over-expression) בעובר.
בתחילת תהליך התפתחות העובר, למשך מספר חלוקות (המספר משתנה בין אורגניזמים שונים), התאים הם פלוריפוטנטיים (אנ') - כלומר, מסוגלים להתמיין לכל סוג תא.במילים אחרות, לתאים שונים יש אותו פוטנציאל התמיינותי. התקדמות תהליך ההתפתחות העוברי מלווה במספר גדל והולך של גורמים המשפיעים על התמיינות התא: גורמים המעורבים באינדוקציה חוץ תאית ובאינטראקציה בין תאית; נוכחות גורמי תעתוק מסוימים ו-mRNAs וכדומה. לדוגמה, אינדוקציה חוץ תאית – נבדקה במערכת "P-O" (קבוצת תאים בעלי פוטנציאל התמיינות זהה) בעלוקה Helobdella (אנ'), ונמצא שאותות מתאים שכנים משפיעים על ייעוד תאי O/P3. במערכת ה-"P-O" נבחנה גם אינטראקציה בין תאית, כלומר אינטראקציה המתקיימת בתוך אותה מערכת, בין התאים בעלי פוטנציאל ההתמיינות הזהה לבין עצמם. חשיבות גורמי התעתוק נבדקה בין היתר במין תסיסנית המחקר, המשמש לעיתים קרובות כחיית מודל. מצאו למשל שגורם תעתוק בשם "Dorsal" המייצר גרדיאנט ביטוי של גורמי תיעתוק לאורך הציר הבטני-גבי (דורסלי-ונטרלי) וכך למעשה משפיע על ייעוד התא לאורך ציר זה.
בעבר לא ניתן היה להחזיר את מצב התאים ולהופכם לבלתי ממוינים. מחקר שנערך בשנים האחרונות גילה שקיימת אפשרות לגרום ל"איבוד" ההתמיינות, כלומר להחזיר תאים לנקודת ההתחלה, במצבם הבלתי ממוין, גם לאחר שכבר התמיינו. במחקר זה נתגלה כי די בביטוי ארבעה גורמי תעתוק (Oct3/4, Sox2, Klf4, and c-Myc) על מנת להפוך תאים סומטיים ממוינים בתרבית לתאי גזע בעלי יכולת התמיינות לכל סוג תא – induced pluripotent stem cells (iPSCs). עוד נתגלה במחקר זה, שתאים ממוינים אשר הושרה בהם ביטוי יתר של ארבעת גורמי התעתוק המוזכרים לעיל, הציגו מורפולוגיה ותכונות המאפיינות תאי עובר, כולל ביטוי של סמנים (גנים) של תאים פלוריפוטנטיים. בנוסף, השתלה תת-עורית של תאי iPS לעכברים הביאה ליצירת גידולים המכילים תאים המאפיינים מגוון רקמות; כך, נוצר גידול המכיל רקמת שריר, נוירונים ואפיתל. ממצא זה מדגים גם את פוטנציאל ההתמיינות של תאי iPS וגם מדגים את הקשר בין התמיינות לבין התהליך הסרטני.
מנגנוני התפתחות התא

תהליך התחייבות התא לייעוד מסוים עשויה לתקיים באמצעות שלושה מנגנונים שונים:
סציפיקציה אוטונומית (Autonomous Specification) – במנגנון מסוג זה, אם נבודד בלסטומר ונגדל אותו בנפרד, הוא ייצר את אותם התאים שהיה מייצר לו עדיין היה חלק מהעובר. כמו כן, בעובר ממנו נלקח הבלסטומר, יחסרו אותם התאים אשר היו אמורים להיות מיוצרים על ידי הבלסטומר.
ספציפיקציה מותנית (Conditional specification) – במנגנון מסוג זה, ייעוד התא תלוי באינטראקציות שהוא יוצר עם הסביבה ובתנאים בהם הוא נמצא. אם נוציא בלסטומר במצב זה מעובר, התאים העובריים הנותרים יוכלו לשנות את ייעודם, ועל ידי כך למלא את החסר.
ספציפיקציית סינקיטיון (Syncytial specification) – במצב זה, הגרעין מתחלק והציטופלזמה נותרת מוקפת בממברנת התא ללא חלוקה. תא כזה, שלו גרעינים מרובים, נקרא סינקיטיון. מצב זה מאפשר תהליכי התמיינות בתוך הסינקיטיון לקביעת הייעוד של גרעינים, כדי שיהוו מקור להתמיינות לסוגי תאים ואיברים. החלבונים הקובעים את ייעוד הגרעינים נקראים מורפוגניים. הם משפיעים על גרעיני התא לפי ריכוזם ברחבי הסינקיטיון. זהו המצב בראשית ההתפתחות העוברית בחרקים.
שינויים מורפולוגיים בתהליך קביעת ייעוד התא

בתהליך קביעת ייעוד התא מתרחשים שינויים מורפולוגיים הנקבעים בהתאם לסוג התא. לדוגמה, בשלב הגסטרולציה של העובר, תאי אפיתל עמודי (אנ') ישנו צורה לתאים מזנכימליים, שביחס לתאי האפיתל העמודי, הם ארוכים יותר ומאופיינים באחיזה חלשה יותר. בנוסף, עשויים ללוות את התהליך שינויים בממברנת התא (ובפרט בדינמיות שלה), ובכלל זאת היווצרות של אזורים בממברנה היוצרים "מתחם", או שינויים ביכולת ההיצמדות לתא אחר.
מעורבות אפיגנטיקה בקביעת ייעוד התאים

האפיגנטיקה משחקת גם היא תפקיד חיוני בבקרת תהליך קביעת ייעוד התא בהתפתחות העובר. שינויים אפיגנטיים בגנום מווסתים ביטוי גנים מבלי לשנות את רצף ה-DNA ומאפשרים שליטה דינמית על ביטוי אותם הגנים. כאמור, תהליך קביעת ייעוד התא מושפע בין היתר מביטוי גנים ספציפיים, בהתאם לסוג התא. בתהליך קביעת ייעוד התא מעורבים מספר שינויים אפיגנטיים, ביניהם –
מתילציה של DNA – מתילציית DNA, במיוחד באתרי CpG, היא סימן אפיגנטי לדיכוי ביטוי גנים. בשלבים המוקדמים של התפתחות העובר מתרחשת דה-מתילציה לאורך כל הגנום ולאחריה ביסוס דפוסי מתילציה ספציפיים.
שינויים בהיסטונים – מתילאציה ואצטילאציה - שינויים המתרחשים בהיסטונים לאחר תרגום עלולים להשפיע על מבנה הכרומטין אותו הם קשרו. כתוצאה מכך, נגישות גנים בגנום משתנה וכך גם תשתנה תבנית הביטוי שלהם. מתילציה – תהליך בו מתרחשת הוספת קבוצת מתיל (3CH) למולקולת סובסטרט, או החלפת אטום/מולקולה על ידי קבוצת מתיל. אצטילציה – תהליך בו מתרחשת הוספת קבוצת אצטיל, בעיקר על השייר האמיני (3NH+) של חומצת האמינו ליזין בחלבונים.
גורמים נוספים המשפיעים על קביעת ייעוד התא

מחקרים מצאו כי בנוסף לתהליכים המולקולריים המוזכרים לעיל ישנם גורמים נוספים המשפיעים על תהליך ההתמיינות. בין גורמים אלו נמנים שינויים מטבוליים, שינוי בתבנית העברת האותות בתא דרך מטבוליטים ורדיקלים חופשיים של חמצן - מיני חמצן ראקטיביים (אנ') (ROS), pH תוך תאי, מורפולוגיה של התא ואינטראקציה עם התווך החוץ תאי.
שיטות מחקר

השימוש בנמטודה Caenorhabditis elegans בחקר ייעוד התא נפוץ מאוד. הסיבה לכך, היא, שלמרות שמדובר באורגניזם רב תאי, נמטודה זו פשוטה יחסית לצורכי מחקר. היא בעלת מספר קבוע של תאים (959 בתולעת הרמפרודיטית – בעלת אברי מין זכריים ונקביים גם יחד), הגנום שלה רוצף בשלמותו, מבנה הגוף שלה סימטרי, ותהליך התפתחותה נמשך כשלושה ימים בסך הכול. דפוס חלוקת האתים והתמיינותם בנמטודה זו קבוע מפרט לפרט, ועל כן ניתן לחזות את ייעודו של כל תא לפי מיקומו ב"אילן" התמיינות התאים. השימוש בחלבון פלואורסצנטי ירוק (GFP), שמקורו במדוזה Aequorea victoria (אנ'), אשר בעת הקרנתו תחת אור כחול או אולטרה סגול מגיב בפלואורוצנציה, מאפשר תיוג של חלבונים ותאים על ידי החלבון הפלואורסצנטי הירוק ומעקב אחר ביטויים ומיקומם של חלבונים ותאים אלה לאורך תהליך ההתמיינות.
התקדמות בשיטות מעקב ומניפולציה על גנום של חיות מודל מוסיף עומק לאפשרויות המחקר. לדוגמה, השימוש ב-Single-cell RNA Sequencing (scRNA-seq) מספק פרופיל ביטוי גנים של תאים בודדים. בזכות כך, הוא מאפשר זיהוי של סוגים ומצבים שונים של תאים על פי דגם ביטוי גנים בכל הגנום, וכן שחזור של מסלול התפתחות התא, והבחנה בין אוכלוסיות תאים שונות. כמו כן, מניפולציות גנטיות הנערכות באמצעות מערכת קריספר מאפשרות מחקר אודות תפקיד של גנים. בנוסף, ניתן להחדיר גן דווח לתוך לוקוסים מסוימים בגנום, ועל ידי כך לעקוב אחר שושלת תאים תוך כדי התפתחות העובר, ולהגיע לתובנות אודות ייעוד התא.
לקריאה נוספת

Casey, M. J., Stumpf, P. S., & MacArthur, B. D. (2020). Theory of cell fate. Wiley Interdisciplinary Reviews: Systems Biology and Medicine, 12(2), e1471.
Wagers, A. J., Christensen, J. L., & Weissman, I. L. (2002). Cell fate determination from stem cells. Gene therapy, 9(10), 606-612.
Iwafuchi-Doi, M., & Zaret, K. S. (2016). Cell fate control by pioneer transcription factors. Development, 143(11), 1833-1837.
אליפות ישראל באתלטיקה 2022

| --- | --- |

 תקופת התחרות:  26 ביוני 2022 – 27 ביוני 2022 (יומיים)
 מספר מקצועות:  31
 עיר מארחת:  ירושלים
 אצטדיון:  אצטדיון גבעת רם
 
 → 2021 2023 ← 
אליפות ישראל באתלטיקה ה-86 נערכה בין ה-26 ביוני ל-27 ביוני 2022 באצטדיון גבעת רם שבירושלים.
זו הפעם הראשונה מזה 18 שנה שאליפות ישראל באתלטיקה לא התקיימה באצטדיון הדר יוסף. זאת בין היתר בשל הצורך לקיים באצטדיון גבעת רם את אליפות אירופה באתלטיקה עד גיל 18, שנערכה באצטדיון כשבוע לאחר מכן.
אתלטיות מצטיינות

אסטל ולאנו (מכבי תל אביב) זכתה ב-3 מדליות, 2 זהב ו-1 כסף. מדליות זהב בהדיפת כדור ברזל ובזריקת דיסקוס, מדליית כסף ביידוי פטיש.
נועה לוי (מכבי ראשון לציון) זכתה ב-2 מדליות זהב, בריצת 400 מטר משוכות ובקפיצה לרוחק
אתלטים מצטיינים

בלסינג אפריפה (מכבי תל אביב) זכה בשתי מדליות זהב בריצת 100 מטר ובריצת 200 מטר.
נועם ממו (הפועל עמק חפר הדסה נעורים) זכה בשתי מדליות זהב בריצת 400 מטר ובריצת 800 מטר.
שיאים ישראלים > נשים

דיאנה ויסמן (מכבי ראשון למציון) קבעה בשלב המוקדמות בריצת 100 מטר שיא ישראלי חדש של 11.22 שניות.